CELEX: 52022PC0051
Language: fi
Date: 2022-02-16
Title: Ehdotus EUROOPAN PARLAMENTIN JA NEUVOSTON ASETUS Luoteis-Atlantin kalastusjärjestön (NAFO) sääntelyalueella sovellettavien säilyttämis- ja täytäntöönpanotoimenpiteiden toteuttamisesta annetun asetuksen (EU) 2019/833 muuttamisesta

EUROOPAN
                             KOMISSIO
                                                   Bryssel 16.2.2022
                                                   COM(2022) 51 final
                                                   2022/0035 (COD)
                                          Ehdotus
                EUROOPAN PARLAMENTIN JA NEUVOSTON ASETUS
   Luoteis-Atlantin kalastusjärjestön (NAFO) sääntelyalueella sovellettavien säilyttämis- ja
      täytäntöönpanotoimenpiteiden toteuttamisesta annetun asetuksen (EU) 2019/833
                                        muuttamisesta
FI                                                                                           FI
 ---pagebreak---                                             PERUSTELUT
   1.        EHDOTUKSEN TAUSTA
   •         Ehdotuksen perustelut ja tavoitteet
   Ehdotuksen päätarkoituksena on saattaa osaksi unionin oikeutta Luoteis-Atlantin
   kalastusjärjestön (NAFO) vuosikokouksessaan syyskuussa 2021 hyväksymät seuranta- ja
   täytäntöönpanotoimenpiteiden        muutokset.      Ehdotukseen      sisältyy    myös    NAFOn
   toimituksellisia parannuksia, ja siinä mukautetaan sanamuotoa EU:n oikeudelliseen
   kehykseen. NAFO on alueellinen kalastuksenhoitojärjestö, jonka vastuualueeseen kuuluu
   kalavarojen hoito Luoteis-Atlantilla. NAFOn säilyttämis- ja hoitotoimenpiteitä sovelletaan
   yksinomaan NAFO-sääntelyalueella eli avomerellä, joka määritellään alueeksi sen alueen
   ulkopuolella, jolla rannikkovaltiot käyttävät kalastusta koskevaa lainkäyttövaltaa. EU on ollut
   NAFOn sopimuspuoli vuodesta 1979.
   NAFO-yleissopimuksessa            todetaan,        että      NAFO-komission           hyväksymät
   säilyttämistoimenpiteet ovat sitovia (XIV, VI.8 ja VI.9 artikla) ja että sopimuspuolten on
   pantava ne täytäntöön.
   NAFOn säilyttämis- ja täytäntöönpanotoimenpiteet saatettiin osaksi unionin oikeutta
   asetuksella (EU) N:o 2019/833. Tämä ehdotus kattaa muutokset, jotka NAFO hyväksyi
   vuosikokouksessaan syyskuussa 2021. Nämä muutokset tulivat voimaan 2. joulukuuta 2021,
   ja niitä sovelletaan kyseisestä päivästä alkaen.
    •        Yhdenmukaisuus muiden alaa koskevien politiikkojen säännösten kanssa
   Ehdotus on johdonmukainen asetuksen (EU) 2019/833 kanssa.
   Ehdotus on yhteisestä kalastuspolitiikasta annetun asetuksen (EU) N:o 1380/2013 VI osan
   (ulkosuhdepolitiikka) mukainen. Siinä säädetään, että unioni harjoittaa ulkoista kalastusta
   kansainvälisten velvoitteidensa mukaisesti ja että EU:n kalastustoiminta perustuu alueelliseen
   kalastusyhteistyöhön.
   Ehdotuksella täydennetään ulkoisten kalastuslaivastojen hallinnoinnista annettua asetusta
   (EU) 2017/2403, jossa säädetään, että unionin kalastusaluksilla on oltava alueellisten
   kalastuksenhoitojärjestöjen      kalastusluvat,    ja   laittomasta,     ilmoittamattomasta   ja
   sääntelemättömästä kalastuksesta annettua neuvoston asetusta (EY) N:o 1005/2008, jossa
   säädetään NAFOn laitonta, ilmoittamatonta ja sääntelemätöntä kalastusta (LIS) koskevan
   luettelon sisällyttämisestä unionin LIS-alusluetteloon.
   Tämä ehdotus ei kata EU:n kalastusmahdollisuuksia, joista NAFO päättää. Euroopan unionin
   toiminnasta tehdyn sopimuksen (SEUT) 43 artiklan 3 kohdan mukaan neuvostolla on oikeus
   hyväksyä hintojen, maksujen, tukien ja määrällisten rajoitusten vahvistamiseen sekä
   kalastusmahdollisuuksien vahvistamiseen ja jakamiseen liittyviä toimenpiteitä.
   •         Yhdenmukaisuus unionin muiden politiikkojen kanssa
   Ehdotus on johdonmukainen suhteessa unionin muihin politiikan aloihin.
FI                                                  1                                               FI
 ---pagebreak---    2.       OIKEUSPERUSTA,                        TOISSIJAISUUSPERIAATE                     JA
            SUHTEELLISUUSPERIAATE
   •        Oikeusperusta
   Ehdotus perustuu SEUT-sopimuksen 43 artiklan 2 kohtaan, sillä siinä säädetään yhteisen
   kalastuspolitiikan tavoitteiden toteuttamisessa tarvittavista säännöksistä.
   •        Toissijaisuusperiaate (jaetun toimivallan osalta)
   Ehdotus kuuluu unionin yksinomaiseen toimivaltaan (SEUT-sopimuksen 3 artiklan 1 kohdan
   d alakohta). Sen vuoksi toissijaisuusperiaatetta ei sovelleta.
   •        Suhteellisuusperiaate
   Ehdotuksella varmistetaan, että EU:n NAFO-velvoitteet täytetään, menemättä kuitenkaan
   pidemmälle kuin tämän tavoitteen saavuttamiseksi on tarpeen.
   •        Toimintatavan valinta
   Säädöksellä muutetaan asetusta (EU) 2019/833.
   3.       JÄLKIARVIOINTIEN,                SIDOSRYHMIEN               KUULEMISTEN         JA
            VAIKUTUSTENARVIOINTIEN TULOKSET
   •        Jälkiarvioinnit/toimivuustarkastukset
   Ei sovelleta.
    •       Sidosryhmien kuuleminen
   Tämän ehdotuksen tarkoituksena on muuttaa asetusta (EU) 2019/833 saattamalla osaksi
   unionin oikeutta siihen NAFOn vuosikokouksessa syyskuussa 2021 hyväksytyt säilyttämis- ja
   täytäntöönpanotoimenpiteiden muutokset. EU:n jäsenvaltioiden kansallisia asiantuntijoita ja
   teollisuuden edustajia kuultiin sekä ennen suositukset hyväksynyttä NAFOn vuosikokousta
   että NAFOn neuvottelujen aikana.
   •        Asiantuntijatiedon keruu ja käyttö
   Tällä ehdotuksella sisällytetään unionin oikeuteen NAFOn säilyttämistoimenpiteiden
   muutokset, jotka hyväksyttiin tieteellisiä ja valvontaan liittyviä neuvoja antavien NAFOn
   pysyvien komiteoiden lausuntojen mukaisesti.
   •        Vaikutusten arviointi
   Ei     sovelleta.   Tällä      ehdotuksella   sisällytetään     unionin     oikeuteen NAFOn
   säilyttämistoimenpiteiden muutokset, jotka sitovat sopimuspuolia ja ovat sellaisenaan
   sovellettavia jäsenvaltioissa.
   •        Sääntelyn toimivuus ja yksinkertaistaminen
   Tämä ehdotus ei liity sääntelyn toimivuuteen ja yksinkertaistamiseen (REFIT).
    •       Perusoikeudet
   Tämä ehdotus ei vaikuta perusoikeuksien suojaamiseen.
FI                                                 2                                           FI
 ---pagebreak---     4.      TALOUSARVIOVAIKUTUKSET
   Tällä ehdotuksella ei ole vaikutuksia talousarvioon.
    5.      LISÄTIEDOT
   •        Toteuttamissuunnitelmat, seuranta, arviointi ja raportointijärjestelyt
   Ei sovelleta.
    •       Selittävät asiakirjat (direktiivien osalta)
   Ei sovelleta.
    •       Ehdotukseen sisältyvien säännösten yksityiskohtaiset selitykset
   Ehdotuksella pannaan täytäntöön NAFOn vuoden 2021 syyskuussa pidetyssä
   vuosikokouksessa hyväksytyt muutokset, jotka koskevat kiintiön ”muut” laskemista ja joilla
   otetaan käyttöön rinnakkaistoimenpiteitä turskaa varten alueella 3M purkamisten tarkastusten
   osalta sekä grönlanninpallaksta varten. Muutoksiin sisältyy myös tarkistettuja säännöksiä,
   jotka koskevat lisämenettelyjä, silmäkokojen, ristikoiden ja ketjujen käyttöön liittyviä vakavia
   rikkomuksia sekä tehostettuja toimenpiteitä, jotka liittyvät rikkomusten seurantaan, sekä
   asiakirjojen toimittamista NAFOlle ja Euroopan kalastuksenvalvontavirastolle.
   Ehdotuksessa siirretään komissiolle myös valta muuttaa asetusta (EU) 2019/833 10 artiklan 1
   kohdan e alakohdassa tarkoitettujen grönlanninpallaksen purkamisten tarkastusten osalta sekä
   9 a artiklassa tarkoitettujen alueella 3M toteutettavien turskan valvontatoimenpiteiden osalta,
   jos NAFO muuttaa toimenpiteitään tulevaisuudessa. Näitä säännöksiä on muutettava
   pikaisesti, jotta unionin alukset voivat kalastaa samoin edellytyksin kuin muiden NAFOn
   sopimuspuolten alukset kaikilla tulevilla kalastuskausilla.
FI                                                 3                                                FI
 ---pagebreak---                                                                 2022/0035 (COD)
                                                    Ehdotus
                    EUROOPAN PARLAMENTIN JA NEUVOSTON ASETUS
   Luoteis-Atlantin kalastusjärjestön (NAFO) sääntelyalueella sovellettavien säilyttämis- ja
        täytäntöönpanotoimenpiteiden toteuttamisesta annetun asetuksen (EU) 2019/833
                                                muuttamisesta
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen ja erityisesti sen 43
   artiklan 2 kohdan,
   ottavat huomioon Euroopan komission ehdotuksen,
   sen jälkeen kun esitys lainsäätämisjärjestyksessä hyväksyttäväksi säädökseksi on toimitettu
   kansallisille parlamenteille,
   ottavat huomioon Euroopan talous- ja sosiaalikomitean1 lausunnon,
   noudattavat tavallista lainsäätämisjärjestystä,
   sekä katsovat seuraavaa:
   (1)     Euroopan parlamentin ja neuvoston asetus (EU) N:o 2019/8332 annettiin Luoteis-
           Atlantin kalastusjärjestön (NAFO) sääntelyalueella sovellettavien ajantasaisimpien
           säilyttämis- ja täytäntöönpanotoimenpiteiden saattamiseksi osaksi unionin oikeutta.
           Kyseistä asetusta on sen jälkeen muutettu NAFOn vuosikokouksissa vuosina 2019 ja
           2020 hyväksytyillä toimenpiteillä3.
   (2)     NAFO hyväksyi syyskuussa 2021 pidetyssä 43. vuosikokouksessaan
           vastuualueeseensa kuuluvien kalavarojen säilyttämistä varten useita oikeudellisesti
           sitovia päätöksiä, jotka koskevat saaliiden pidättämistä kiintiössä ”Muut”, turskan
           purkamisten satamatarkastuksia alueella 3M ja grönlanninpallaksen purkamisten
           satamatarkastuksia sekä vahvistettuja määräyksiä rikkomusten seurannasta ja niiden
           täytäntöönpanon valvonnasta.
   (3)     Kyseiset päätökset on osoitettu NAFOn sopimuspuolille ja ne sisältävät myös
           toimijoita koskevia velvoitteita. NAFOn 2 päivänä joulukuuta 2021 voimaantulleet
           säilyttämis- ja täytäntöönpanotoimenpiteet (CEM) sitovat kaikkia NAFOn
           sopimuspuolia. Euroopan unionin osalta ne on saatettava osaksi unionin lainsäädäntöä
           niiltä osin kuin niistä ei jo säädetä unionin lainsäädännössä.
   1
           EUVL C , , s. .
   2
           Euroopan parlamentin ja neuvoston asetus (EU) 2019/833, annettu 20 päivänä toukokuuta 2019,
           Luoteis-Atlantin kalastusjärjestön (NAFO) sääntelyalueella sovellettavien säilyttämis- ja
           täytäntöönpanotoimenpiteiden toteuttamisesta, asetuksen (EU) 2016/1627 muuttamisesta ja neuvoston
           asetusten (EY) N:o 2115/2005 ja (EY) 1386/2007 kumoamisesta (EUVL L 141, 28.5.2019, s. 1).
   3
           Euroopan parlamentin ja neuvoston asetus (EU) 2021/1231, annettu 14 päivänä heinäkuuta 2021,
           Luoteis-Atlantin kalastusjärjestön (NAFO) sääntelyalueella sovellettavien säilyttämis- ja
           täytäntöönpanotoimenpiteiden toteuttamisesta annetun asetuksen (EU) 2019/833 muuttamisesta (EUVL
           L 274, 30.7.2021 s. 32).
FI                                                      4                                                    FI
 ---pagebreak---    (4)   Asetusta (EU) 2019/833 olisi sen vuoksi muutettava, jotta näitä uusia NAFOn
         toimenpiteitä voitaisiin soveltaa unionin kalastusaluksiin.
   (5)   Eräitä CEM:n määräyksiä todennäköisesti muutetaan NAFOn tulevissa
         vuosikokouksissa, kun uusia kantojen biomassan muutoksiin liittyviä teknisiä
         toimenpiteitä otetaan käyttöön ja pohjakalastustoimintaa koskevia aluerajoituksia
         tarkistetaan. Jotta voidaan varmistaa, että CEM:n muutokset saatetaan nopeasti osaksi
         unionin lainsäädäntöä ennen seuraavan kalastuskauden alkamista, komissiolle olisi
         siirrettävä valta hyväksyä Euroopan unionin toiminnasta tehdyn sopimuksen 290
         artiklan mukaisesti säädösvallan siirron nojalla annettavia delegoituja säädöksiä, jotka
         koskevat grönlanninpallaksen purkamis- ja tarkastustoimia ja alueella 3M suoritettavia
         turskan purkamisten satamatarkastuksia.
   (6)   On erityisen tärkeää, että komissio asiaa valmistellessaan toteuttaa asianmukaiset
         kuulemiset, myös asiantuntijatasolla, ja että nämä kuulemiset toteutetaan 13 päivänä
         huhtikuuta 2016 paremmasta lainsäädännöstä tehdyssä toimielinten välisessä
         sopimuksessa4 vahvistettujen periaatteiden mukaisesti. Jotta voitaisiin erityisesti
         varmistaa tasavertainen osallistuminen delegoitujen säädösten valmisteluun, Euroopan
         parlamentille ja neuvostolle olisi toimitettava kaikki asiakirjat samaan aikaan kuin
         jäsenvaltioiden asiantuntijoille, ja Euroopan parlamentin ja neuvoston asiantuntijoilla
         olisi oltava järjestelmällisesti oikeus osallistua komission asiantuntijaryhmien
         kokouksiin, joissa valmistellaan delegoituja säädöksiä.
   (7)   Asetusta (EU) 2019/833 olisi näin ollen muutettava,
   OVAT ANTANEET TÄMÄN ASETUKSEN:
                                              1 artikla
                             Asetuksen (EU) 2019/833 muuttaminen
   Muutetaan asetus (EU) 2019/833 seuraavasti:
   1)      Korvataan 7 artiklan 3 kohdan d alakohta seuraavasti:
         ”d) kun kalastus on kielletty (moratorio) tai kun asianomaiselle kannalle avattu kiintiö
         ”muut” on täyttynyt: 1 250 kg tai 5 prosenttia sen mukaan, kumpi on suurempi, niiden
         sopimuspuolten osalta, jotka ovat ilmoittaneet kiintiön ”muut” käytöstä tämän
         asetuksen 6 artiklan mukaisesti.”
   2)      Korvataan 9 a artiklan 1 kohdan c alakohdan ensimmäinen virke seuraavasti:
           ”kunkin jäsenvaltion on tarkastettava vähintään 50 prosenttia sen satamissa
           suoritettavista alueelta 3M pyydettyjen turskasaaliiden purkamisista tai
           jälleenlaivauksista sekä laadittava tarkastusraportti tämän asetuksen liitteessä
           olevassa 9 kohdassa tarkoitetussa CEM:n liitteessä IV.C vahvistetussa muodossa ja
           lähetettävä se NAFOn pääsihteerille ja kopiona komissiolle ja EFCAlle 12 työpäivän
           kuluessa päivästä, jona tarkastus saatiin päätökseen.”.
   3)      Korvataan 10 artiklan 1 kohdan e alakohdan ensimmäinen virke seuraavasti:
           ”e) kunkin jäsenvaltion on tarkastettava jokainen sen satamissa suoritettava
           grönlanninpallaksen purkaminen, jos tämän kannan aluksella oleva määrä on joko
           viisi prosenttia kokonaissaaliista tai yli 2 500 kg, sekä laadittava tarkastusraportti
           tämän asetuksen liitteessä olevassa 9 kohdassa tarkoitetussa CEM:n liitteessä IV.C
   4
           EUVL L 123, 12.5.2016, s. 1.
FI                                                5                                               FI
 ---pagebreak---       vahvistetussa muodossa ja lähetettävä se NAFOn pääsihteerille ja kopiona
      komissiolle ja EFCAlle 14 työpäivän kuluessa päivästä, jona tarkastus saatiin
      päätökseen.”
   4) Korvataan 29 artiklan 1 kohta seuraavasti:
      ”Kunkin jäsenvaltion on viimeistään kunkin vuoden 1 päivänä marraskuuta
      lähetettävä seuraavat tiedot EFCAlle (ja kopiona komissiolle), joka varmistaa niiden
      toimittamisen NAFOn pääsihteerille:
      a) sen toimivaltaisen viranomaisen yhteystiedot, joka toimii yhteyspisteenä
      sääntelyalueella tapahtuneiden rikkomusten nopean ilmoittamisen osalta, sekä
      mahdolliset myöhemmät muutokset näihin tietoihin vähintään 15 päivää ennen kuin
      muutos tulee voimaan;
      b) tarkastajien ja tarkastajaharjoittelijoiden nimet sekä kaikkien niiden
      tarkastusalusten nimet, radiokutsutunnukset ja viestintäyhteystiedot, jotka se on
      osoittanut ohjelmaan. Sen on ilmoitettava tietoihin tehtävistä muutoksista
      mahdollisuuksien mukaan vähintään 60 päivää etukäteen.”
   5) Korvataan 35 artiklan 1 kohdan g alakohta seuraavasti:
      ”g) kalastaminen käyttäen hyväksymätöntä silmäkokoa, ristikkokokoa                   tai
      lajitteluristikon tankojen väliä 13 artiklan tai 14 artiklan vastaisesti;”.
   6) Korvataan 36 artiklan 1 kohdan d alakohta seuraavasti:
      ”varmistettava, että seuraamukset, joita määrätään rikkomuksista ja
      mahdollisuuksien mukaan kansallisessa lainsäädännössä toistuvista vakavista
      rikkomuksista, erityisesti 35 artiklan 3 kohdan c alakohdan iii–iv alakohdissa
      määritetyistä rikkomuksista, ovat riittävän ankaria, jotta niiden avulla voidaan
      tosiasiallisesti varmistaa, että vaatimuksia noudatetaan, uusia rikkomuksia ja
      rikkomusten uusimista ehkäistään ja rikkomusten tekijöitä estetään saamasta hyötyä
      rikkomuksesta.”
   7) Lisätään 36 artiklan 2 kohtaan e ja f kohta seuraavasti:
      ”e) tiukemmat vaatimukset tai lisävaatimukset raportoinnista; kuten tehostettu
      raportointitiheys tai raportoitavat lisätiedot; sekä
      f) tiukemmat vaatimukset tai lisävaatimukset seurannasta, kuten tarkkailijan tai
      tarkastajan lähettäminen alukselle tai sähköinen etäseuranta, joka toteutetaan
      NAFOssa toimivia kalastusaluksia koskevien teknisten eritelmien mukaisesti.”
   8) Korvataan 40 artiklan 3 kohdan toinen virke seuraavasti:
      ”Komissio toimittaa kyseiset tiedot NAFOn pääsihteerille.”
   9) Muutetaan 50 artiklan 2 kohta seuraavasti:
      a) korvataan c alakohta seuraavasti:
      ”c) menettelyjä, jotka koskevat sääntelyalueelle grönlanninpallaksen kalastamista
      varten saapuvia aluksia, joilla olevan kokonaissaaliin elopaino on yli 50 tonnia, ja 10
      artiklan 2 kohdan a ja b alakohdassa säädettyjen ilmoitusten sisältöä sekä 10 artiklan
      2 kohdan d alakohdassa säädettyjä kalastuksen aloittamisedellytyksiä; sekä 10
      artiklan 1 kohdan e alakohdassa esitettyjä grönlanninpallasta koskevia purkamisten
      tarkastuksia koskevia säännöksiä;”,
      b) lisätään l alakohta seuraavasti:
FI                                             6                                               FI
 ---pagebreak---             ”l) 9 a artiklassa esitettyjä turskaa koskevia valvontatoimenpiteitä alueella 3M.”
                                                  2 artikla
   Tämä asetus tulee voimaan kahdentenakymmenentenä päivänä sen jälkeen, kun se on
   julkaistu Euroopan unionin virallisessa lehdessä.
   Tämä asetus on kaikilta osiltaan velvoittava, ja sitä sovelletaan sellaisenaan kaikissa
   jäsenvaltioissa.
   Tehty Brysselissä
   Euroopan parlamentin puolesta                   Neuvoston puolesta
   Puhemies                                        Puheenjohtaja
FI                                                    7                                        FI